stanford-oval/wikipedia huggingface dataset:
סטיוארט ליטל
עלילה

אלינור ליטל (ג'ינה דייוויס), פרדריק ליטל (יו לורי) ובנם ג'ורג' (ג'ונתן ליפניקי) הלכו לאמץ ילד. בזמן שג'ורג' הלך לבית הספר, נכנסו פרדריק ואלינור לבית היתומים על מנת לאמץ ילד, שם הם התאהבו בעכבר קטן ואנושי בשם סטיוארט (מייקל ג'יי פוקס) בעקבות זאת הם החליטו לאמץ את סטיוארט ולהביא אותו לביתם. אולם כאשר ג'ורג' ראה את סטיוארט הוא לא האמין שאחיו הקטן הוא עכבר, וחתול הבית סנובל לא האמין שהאדון שלו הוא עכבר. למרות תשומת הלב הרבה של פרדריק ואלינור, סטיוארט הרגיש שהוא זר במשפחת ליטל, במיוחד כאשר המשפחה מביאה לו מתנות, ג'ורג' הצהיר בפני כולם שסטיוארט הוא בסך הכל עכבר. כאשר סטיוארט מספר על רגשותיו ועל הבדידות שלו להוריו, הם בקשו מגברת קיפר, מנהלת בית היתומים, לעשות מחקר על המשפחה הביולוגית של סטיוארט.
לאחר שנכנס בטעות לחדר של ג'ורג' במרתף, סטיוארט התיידד סוף סוף עם ג'ורג' ועזר לו לבנות את השלט של הסירה שלו "הצרעה" בשביל מרוץ הסירות השנתי אשר יערך בסנטרל פארק. אולם כאשר מונטי, חתול רחוב וחברו של סנובול, בא לביקור ומצא את סטיוארט, התחילו החתולים לרדוף אחרי סטיוארט ללא הצלחה. לאחר מכן מונטי לקח את סנובל אל הרחוב כדי לפגוש את המנהיג סמוקי, חתול מאפיונר, ויחד הם מתכננים תוכנית לחסל את סטיוארט.
סטיוארט וג'ורג' סיימו את "הצרעה" בזמן למירוץ הסירות השנתי, אולם ביום המירוץ השלט של הסירה נשבר תודות ליריב של ג'ורג'. בעקבות זאת סטיוארט השיט את "הצרעה" בעצמו וניהל תחרות עם הסירה של אנטון, היריב של ג'ורג', מאחר שכל שאר הסירות נפסלו. סטיוארט ניצח יחד עם "הצרעה" והוא גם זכה בכבוד של ג'ורג' עם כל המשפחה. אולם בזמן המסיבה, הגיעו שני עכברים, רג'ינלד וקאמיל סטאוס אשר טענו שהם ההורים האמיתיים של סטיוארט. בעקבות זאת סטיוארט נפרד ממשפחת ליטל וג'ורג' נתן לו במתנה את מכונית הצעצוע שלו. כעבור כמה ימים, גברת קיפר הגיעה וסיפרה למשפחת ליטל שהוריו האמיתיים של סטיוארט נהרגו לפני שנים רבות עקב תאונה בסופרמרקט. כאשר הבינו שבנם נחטף משפחת ליטל תלו שלטים ברחבי העיר כדי למצוא את בנם האבוד.
בינתיים, סנובל פגש את סמוקי ואת חתולי הרחוב, וסיפר להם כי סטיוארט נשאר אצל הזוג סטאוס לפי תוכניתם, אולם הזוג סטאוס סיפרו לסטיוארט את האמת ואמרו לו שחתולי הרחוב בעקבותיו ושעליו לברוח. בעקבות זאת סמוקי החליט לחסל את סטיוארט סופית. כשחזר הביתה, ראה סטיוארט את סנובל, וסנובל שיקר לו ואמר שמשפחתו לא רוצה לראות אותו יותר בעקבות תמונת הפרצוף של סטיוארט שגזורה מהתמונה המשפחתית בשביל השלטים. סטיוארט היה נורא עצוב ועזב וסנובל הבין שהוא היה אנוכי.
בסנטרל פארק, חתולי הרחוב לכדו את סטיוארט והביאו את סנובל בשביל הצייד. סנובל החליט להגן על סטיוארט מפני החתולים וסיפר לסטיוארט שהוא שיקר לו ושמשפחתו אוהבת אותו. סנובל אמר לסמוקי ולחתולי הרחוב לעזוב את סטיוארט לנפשו. אולם סמוקי וחתולי הרחוב לא התרשמו במיוחד והחליטו ללכוד את שניהם, ובעזרת ענף רועד הצליח סנובל לנצח את חתולי הרחוב ולהפיל אותם למים, ובזמן שסמוקי עמד לחסל אותם, הפיל סטיוארט את סמוקי למים ולאחר מכן סמוקי נרדף על ידי כלב.
לאחר מבצע ההצלה חזרו סנובל וסטיוארט הביתה בשלום, וסנובל וסטיוארט התאחדו מחדש עם משפחת ליטל בשמחה רבה.
צוות השחקנים

מייקל ג'יי פוקס / גיל ססובר - סטיוארט ליטל (קול)
ג'ינה דייוויס / ענת וקסמן - אלינור ליטל, אמו החורגת של סטיוארט
יו לורי / אוהד שחר - פרדריק ליטל, אביו החורג של סטיוארט
ג'ונתן ליפניקי / לני כהן - ג'ורג' ליטל, אחיו החורג של סטיוארט
נייתן ליין / מיכה אוזין סליאן - סנובול (קול)
צ'אז פלמינטרי / משה איבגי - סמוקי, הנבל הראשי של הסרט (קול)
סטיב זאן / שרון כהן - מונטי החתול (קול)
Xinu

| --- | --- |
 מפתח:  דגלס קומר
 משפחה:  דמוית יוניקס
 סוג גרעין:  מונוליטי
 סוג רישיון:  הפצה לא מסחרית בלבד
 מצב עבודה:  עדכני
 אתר אינטרנט:  www.cs.purdue.edu/homes/dec/xsoft.html
 
Xinu היא מערכת הפעלה המשמשת לצורכי לימוד. השם Xinu הוא גם ראשי תיבות של "Xinu Is Not Unix" (זינו היא לא יוניקס) וגם היפוך סדר האותיות בשם Unix.
Xinu פותחה על ידי דאגלס קומר מאוניברסיטת Purdue ב-1980.
Xinu פותחה לצורך הדגמה והוראה של מערכות הפעלה באוניברסיטה, אך מספר מוצרים מסחריים, כמו מדפסות עשו בה שימוש.
Xinu משמשת ללימוד מערכות הפעלה באוניברסיטאות ומכללות ברחבי העולם וגם בישראל.
Xinu כתובה ברובה בשפת C, אך חלקים ממנה, בעיקר כאלו הדורשים גישה ישירה לחומרה כתובים בשפת סף.
המערכת הוסבה למעבדים ומערכות שונים, בהם PDP-11, ‏VAX, ‏MIPS,‏ Sun 2 ו-Sun 3,‏ PowerPC, ו-X86 של אינטל (כלומר פלטפורמת החומרה של PC).
פיתוח המערכת וחלקים ממנה נמשך דרך פרויקטים לימודיים במחלקות מדעי המחשב באוניברסיטאות שונות, המוסיפים למערכת תכונות שונות כמו זיכרון וירטואלי, מערכת קבצים, ופרוטוקול אינטרנט.
הערות שוליים

↑  דף הרישיון של Xinu מתוך האתר של דגלס קומר
כל הפחדים כולם (סרט)

| --- | --- |
כרזת הסרט
כרזת הסרט
 מבוסס על:  הרומן של טום קלנסי
 בימוי:  פיל אלדן רובינסון 
 הופק בידי:  מייס נויפלד
 תסריט:  פול אתאנסיו
 עריכה:  ניל טרוויס
 שחקנים ראשיים:  בן אפלק מורגן פרימן
 מוזיקה:  ג'רי גולדסמית' 
 צילום:  ג'ון לינדלי 
 מדינה:  ארצות הברית ארצות הברית
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  29 במאי 2002
 משך הקרנה:  124 דקות
 שפת הסרט:  אנגלית
 סוגה:  סרט מתח, סרט ריגול, סרט מבוסס יצירה ספרותית, מותחן טכנולוגי, סרט פעולה, סרט דרמה, סרט מתח פוליטי 
 מקום התרחשות:  אוקראינה 
 תקציב:  68,000,000‏$
 הכנסות:  193,900,000‏$
 הכנסות באתר מוג'ו:   sumofallfears
 סרט קודם:  סכנה ברורה ומיידית 
 סרט הבא:  ג'ק ראיין: גיוס הצללים 
 אתר רשמי
 דף הסרט ב־IMDb
 
"כל הפחדים כולם" (באנגלית: The Sum of All Fears) הוא מותחן ריגול אמריקאי משנת 2002 בבימויו של פיל אלדן רובינסון, עם בן אפלק, מורגן פרימן ולייב שרייבר בתפקידים הראשיים.
התסריט מבוסס בשינויים מסוימים על ספר באותו שם של טום קלנסי משנת 1991. בספר הפלסטינים הם ששואפים להצית מלחמת בינגושית ובסרט שנעשה סמוך לפיגוע התאומים מופיעים במקומם ניאו נאצים.
הסרט זכה לביקורות מעורבות מבחינת איכותו, אך חרף זאת נחשב לשובר קופות מבחינת מכירותיו, והכניס סך של 193 מיליון דולר.
זה חלק מסדרת הסרטים של ג'ק ראיין אבל אין זה סרט המשך אלא אתחול. בניגוד למרדף אחר אוקטובר האדום, משחקים פטריוטיים וסכנה ברורה ומיידית, כאן מופיע ראיין כבחור צעיר ורווק.
תקציר עלילה

בתחילת מלחמת יום הכיפורים נראה שישראל עומדת לפני תבוסה. מטוס קרב ישראלי נושא פצצה גרעינית מופל ברמת הגולן בשטח סורי. כעבור 29 שנים מגלה מחפש גרוטאות את הפצצה ומראה אותה למבריח בשם אולסון (קולם פיור) שמזהה את הפצצה כפצצה גרעינית שלא התפוצצה וקונה אותה ב-400 דולר. הוא מוכר אותה לגרמני מיליארדר פשיסט בשם דרסלר (אלן בייטס) שמתכוון לפוצץ אותה בארצות הברית. מטרתו היא לעורר מלחמה גרעינית בין רוסיה לארצות הברית כדי שייהרסו אחת את השנייה ואז תעלה על במת העולם אירופה פשיסטית ובלתי תלויה.
המתיחות בין שתי מעצמות העל גוברת בגלל המלחמה בצ'צ'ניה שרוסיה מחשיבה אותה כעניין פנימי שלה. הנשיא הרוסי זורקין (ריצ'רד מרנר) מת לפתע ובמקומו מתמנה הנשיא אלכסנדר נמרוב (קירן היינדס) שידוע כבעל קו פעולה תקיף. נשיא ארצות הברית רוברט פאולר (ג'יימס קרומוול) מזמן לישיבה סודית את ראש ה-CIA ויליאם קבוט (מורגן פרימן), את מזכיר המדינה סידני אוונס (רון ריפקין), את היועץ לביטחון לאומי ג'ין רוובל (ברוס מק'גיל) ואת שר ההגנה דייוויד בייקר (פיליפ בייקר הול).
ג'ק ראיין (בן אפלק) הוא היסטוריון חוקר בשירות ה-CIA. הוא ערך מחקר מקיף על אלכסנדר נמרוב ולכן מצרף אותו קבוט לפגישה עם הנשיא. ראיין נפרד במהירות מחברתו קטי (ברידג'ט מוינאהן) שהיא מתמחה בכירורגיה.
בישיבה מביע ראיין את דעתו כי נמרוב נוקט קו תקיף רק כלפי חוץ כדי לרצות את מתנגדיו בפוליטיקה ובצבא אבל למעשה אינו רוצה במלחמה. הוא טס עם קבוט לפגישה במוסקבה ונפגש עם נמרוב ועוזרו גרושקוב (רוברט בריאן) שמשמש בסודיות כמודיע של קבוט בשם "ספינאקר".
בביקור במפעל ביטחוני שם לב ראיין לחסרונם של שלושה מדענים. הרוסים מספקים תירוצים אך קבוט יודע מהמקור שלו כי המדענים האלה נעלמו וגם הרוסים אינם יודעים היכן הם.
קבוט שולח את הסוכן ג'ון קלארק (לייב שרייבר) לברר מה עם שלושת המדענים. הוא מגלה כי במפעל נטוש באוקראינה הם הרכיבו פצצה גרעינית שנשלחה לאיים הקנריים ומשם לבלטימור. בעיר נערך משחק פוטבול בנוכחות הנשיא וחברי ממשלתו. ראיין ממהר לשם במסוק ומזהיר את קבוט שמפנה מיד את הנשיא ושריו אך הפצצה מתפוצצת וגורמת לאלפי הרוגים ופצועים. קבוט נפצע פצעי מוות. הנשיא ניצל ומכנס ישיבה להכריז מלחמה על רוסיה.
גנרל רוסי מושחת מחיל האוויר הרוסי שקיבל כסף מדרסלר, שולח טילים לעבר נושאת מטוסים אמריקאית וגורם לה נזק.
הנשיא פאולר מתכונן לשלוח טילים גרעיניים לעבר רוסיה וכן נמרוב. בינתיים מגלים מדענים אמריקאיים כי האורניום בדגימות ממקום הפיצוץ מקורו במפעל אמריקאי שהפסיק לפעול וחלק מתוצרתו הוברחה בשעתו לישראל. ראיין מצליח להגיע ברגע האחרון לישיבה, מצליח ליצור קשר עם נמרוב ומודיע לו כי לרוסיה אין קשר לפצצה הזאת והנשיא עוצר את התהליך.
בינתיים טס קלרק לסוריה וחוקר את סוחר הגרוטאות שמצא את הפצצה וכעת גוסס מקרינה רדיואקטיבית. הוא מסגיר את אולסון. קלארק הורג את אולסון ומוצא במחשב שלו את דרסלר.
כעת העניינים נרגעים ושני הנשיאים נפגשים בקרמלין לחתום על אמנה למניעת הפצה של נשק גרעיני. הגנרל הרוסי מחוסל ומכוניתו של דרסלר מתפוצצת. ראיין וקטי מתארסים וגרושקוב נותן להם מתנה כי הוא יודע עליהם הכל.
צוות השחקנים

| שם השחקן/ית | שם הדמות | הערות |
| --- | --- | --- |
| בן אפלק | ג'ק ראיין |  |
| מורגן פרימן | ויליאם קבוט | ראש ה-CIA |
| ברידג'ט מוינאהן | קטי מילר |  |
| ג'יימס קרומוול | רוברט פאולר | נשיא ארצות הברית |
| לייב שרייבר | ג'ון קלרק | סוכן CIA |
| קולם פיור | אולסון |  |
| רון ריפקין | סידני אוונס | מזכיר המדינה |
| קירן היינדס | אלכסנדר נמרוב | נשיא רוסיה |
| ברוס מק'גיל | ג'ין רוובל | יועץ לביטחון לאומי |
| פיליפ בייקר הול | דייוויד בקר | שר ההגנה |
| אלן בייטס | ריצ'רד דרסלר | נאו-נאצי |
| מייקל ביירן | אנטולי גרושקוב | עוזר נשיא רוסיה |
| ריצ'רד מרנר | זורקין | נשיא רוסיה |
שלוש מטבעות במזרקה

| --- | --- |
כרזת הסרט שלוש מטבעות במזרקה
כרזת הסרט שלוש מטבעות במזרקה
 מבוסס על:  הרומן "מטבעות במזרקה" מאת ג'ון סקונדרי
 בימוי:  ז'אן נגולסקו
 הופק בידי:  סול סיגל
 תסריט:  ג'ון פטריק
 עריכה:  ויליאם ריינולדס
 שחקנים ראשיים:  דורותי מקגוויר מגי מקנמרה ג'ין פיטרס (אנ')  קליפטון וב לואי ז'ורדאן רוסאנו בראצי
 מוזיקה:  ויקטור יאנג
 צילום:  מילטון קרסנר
 מדינה:  ארצות הברית ארצות הברית
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  20 במאי 1954
 משך הקרנה:  102 דקות
 שפת הסרט:  אנגלית
 סוגה:  סרט דרמה, סרט רומנטי, סרט קומדיה 
 מקום התרחשות:  איטליה 
 תקציב:  1,700,000‏$
 הכנסות:  5,000,000‏$
 פרסים:  פרס אוסקר לסינמטוגרפיה, צבע (מילטון ר. קרסנר) 
 דף הסרט ב־IMDb
 
שלוש מטבעות במזרקה (באנגלית: Three Coins in the Fountain) הוא סרט קומדיה רומנטית אמריקאי משנת 1954 בבימויו של ז'אן נגולסקו (אנ').
התסריט מבוסס על הרומן "מטבעות במזרקה" של ג'ון סקונדרי (אנ') משנת 1952 והוא מספר על שלוש בחורות אמריקאיות העובדות ברומא ומקוות למצוא שם אהבה בעזרת מטבעות שהן מטילות למזרקת טרווי.
שיר הנושא של הסרט זכה בפרס אוסקר לשיר המקורי הטוב ביותר. הוא מושר בתחילת הסרט על ידי פרנק סינטרה. השיר זכה לביצועים רבים: "ארבעת האסים", דין מרטין, פט בון, דוריס דיי ועוד. כן זכה הסרט בפרס אוסקר לצילום הטוב ביותר והיה מועמד לפרס אוסקר לסרט הטוב ביותר.
תקציר העלילה

הסרט מתחיל במבט על מזרקות ברומא וסביבותיה כמו מזרקת טרווי, וילה ד'אסטה ווילה בורגזה כששיר הנושא מושר בפי פרנק סינטרה.
מריה ויליאמס (מגי מקנמרה) מגיעה לרומא כדי לעבוד כמזכירה בחברת הפצה אמריקאית. בנמל התעופה מקבלת אותה אניטה הצ'ינס (ג'ין פיטרס) שאותה אמורה מריה להחליף. אניטה אומרת לה כי היא עומדת לחזור לארצות הברית שם מחכה לה ארוס.
הן נוסעות ל"וילה עדן" שם הן עתידות להתגורר ביחד עם פרנסס (דורותי מקגוויר) העובדת זמן ממושך כמזכירה של סופר אמריקאי בשם שדוול (קליפטון וב). היא מאוהבת בו אבל הוא לא שם לכך לב.
הן נוסעות ביחד לרומא ועוצרות במזרקת טרווי. פרנסס ואניטה אומרות למריה כי לפי האגדה, כל מי שזורק מטבע למזרקה ומבקש לחזור לרומא, יתמזל מזלו. מריה ופרנס זורקות מטבע למזל ואניטה לא זורקת כי היא מתעתדת לעזוב את רומא.
אניטה מתאהבת במקום עבודתה בג'ורג'ו ביאנקי (רוסאנו בראצי), גבר איטלקי נאה ממשפחה כפרית ענייה החוסך כסף כדי ללמוד משפטים. היא מבקרת בבית משפחתו הכפרית ואהבתה מתגברת. מנהל סוכנות ההפצה שאסר על העובדים האיטלקים לצאת עם המזכירות האמריקאיות מגלה זאת ומפטר את ג'ורג'ו. אניטה מגיעה לביתו הדל של ג'ורג'ו והוא מודיע לה כי בגלל מצבו לא יוכלו שוב להיפגש.
מריה מכירה רוזן איטלקי עשיר ויפה תואר בשם דינו (לואי ז'ורדן). דינו ידוע כרודף נשים וכמו שהוא נוהג עם אחרות הוא מזמין את מריה לוונציה אליהם מתלווה גם פרנסס לחוסר שביעות רצון של דינו. מריה לומדת את כל בחירותיו של דינו באוכל ביין ובנגינה בפיקולו. הוא מתלהב ממנה אבל כשהיא מגלה כי שיקרה לו בכך הוא כועס ונפרד ממנה.
פרנסס המאוהבת בשדוול מודיעה לו כי החליטה לעזוב אותו ולחזור לארצות הברית. שדוול אומר שהוא קשור אליה ומוכן להתחתן איתה. למחרת הוא מגלה שהוא חולה במחלה קשה ועליו לחזור לארצות הברית לטיפול נסיוני אם רצונו לחיות. הוא מבטל את הסכמתו לנישואין אך פרנסס מגלה את הסיבה ולאחר ששניהם שותים לשכרה הוא מתרכך. הוא משכנע את דינו לחזור למריה ואת מנהל סוכנות ההפצה לקבל את ג'ורג'ו.
אניטה ומריה אורזות מזוודות בדרך לשדה התעופה כשלפתע מתקשרת פרנסס ומבקשת מהם להיפגש ליד מזרקת טרווי. כשהן מגיעות המזרקה ריקה ממים אך לפתע היא מתחילה להתמלא כששלושת הגברים, שדוול, דינו, וג'ורג'ו מגיעים ומחבקים את אהובותיהם. המזרקה הוכיחה את עצמה.
נשיקתה הראשונה של תמי

| --- | --- |
כרזת הסרט
כרזת הסרט
 מבוסס על:  רומן של סיד ריקט סאמר
 בימוי:  הארי קלר
 הופק בידי:  רוס הנטר
 תסריט:  אוסקר ברודני
 עריכה:  אוטו לודוויג
 שחקנים ראשיים:  סנדרה די ג'ון גאווין ביולה בונדי
 מוזיקה:  פרסי פיית'
 צילום:  קליפורד סטיין
 מדינה:  ארצות הברית ארצות הברית
 חברה מפיצה:  אולפני יוניברסל
 הקרנת בכורה:  26 ביולי 1961
 משך הקרנה:  97 דקות
 שפת הסרט:  אנגלית
 סוגה:  קומדיה רומנטית 
 דף הסרט ב־IMDb
 
נשיקתה הראשונה של תמי (באנגלית: Tammy Tell Me True) הוא סרט קומדיה רומנטית אמריקאי משנת 1961 בבימויו של הארי קלר, עם סנדרה די וג'ון גאווין בתפקידים הראשיים.
התסריט מבוסס על הרומן "Tammy out of Time" של סיד ריקט סאמר משנת 1948 שלפיו הופקו פרט לסרט זה גם "תמי והרווק (1957), "תמי והדוקטור" (1963) ו"תמי והמיליונר" (1967).
תקציר העלילה

תמי (סנדרה די) היא נערה שגרה בבית סירה על המיסיסיפי. היא גדלה אצל סבה וסבתה. הסבתא מתה והסבא נשלח למאסר על סחר באלכוהול. החבר שלה פיט עזב אותה ללמוד חקלאות בקולג' וגם היא רוצה ללמוד בקולג'.
בדרך לקולג' היא נפגשת בצייר וודלי (צ'ארלס דרייק) ובמרצה לדיבור לפני קהל טום פרימן (ג'ון גאווין). דיקנית הנשים מיס ג'נקס (וירג'יניה גריי) מסכימה לקבל אותה לקורס של טום.
תמי עובדת כשמרטפית כדי לחסוך כסף עד שמציעים לה ללוות את מיס קול (ביולה בונדי) אלמנתו של מייסד הקולג' ואם שכולה שבנה נהרג בתאונת דרכים ברכב אותו נהג טום.
מיס קול היא אלמנה מדוכאת שנשלטת על ידי אחייניתו סוזן (ג'וליה מיד) הרוצה להשתלט על רכושה. עד עתה גרשה קול את כל הבנות שבאו לעזור לה אבל תמי מוצאת חן בעיניה בפשטות ובתום שלה.
בינתיים משתלבת תמי בכיתה למרות מבטי בבוז של המשתתפים. היא מרצה על חייה בטבע וזוכה לתשואות ובעיקר לאהבתו של טום פרימן.
תמי מספרת למיס קול על בית הסירה שלה ומיס קול מחליטה לברוח מביתה ולהגיע לסירה שם היא גרה עם תמי. אחייניתה והשוטרים מחפשים אחריה במשך שלושה שבועות.
מיס קול נותנת לתמי במתנה את שרשרת הצוואר היקרה שלה. בעת הליכה ברחוב נפגשת בה סוזן ומזהה את השרשרת. היא רודפת אחריה ומודיעה למשטרה. תמי נעצרת באשמת גניבה ומיס קול עוברת למוסד סגור כי אחייניתה טוענת שאינה אחראית למעשיה.
במשפט מצליחה תמי להוכיח בעזרת טום העומד לצידה ובעזרת עדים כמו המשרתת דלה (חואניטה מור), כי מיס קול שפוייה ואחראית למעשיה וכי העניקה לה את השרשרת מרצונה. השופט פוסק לטובתה של תמי, מיס קול שבה לגור אתה בבית הסירה וטום פרימן מעניק לה את הנשיקה הראשונה.
מיס קול נופלת למשכב אבל זה כבר בסרט ההמשך "תמי והדוקטור".
צוות השחקנים

| שם השחקן/ית | שם הדמות | הערות |
| --- | --- | --- |
| סנדרה די | תמי טייר |  |
| ג'ון גאווין | טום פרימן | מרצה |
| ביולה בונדי | גב' קול | נדבנית |
| וירג'יניה גריי | מיס ג'נקס | דיקנית |
| ג'וליה מיד | סוזן | אחייניתה של גב' קול |
| חואניטה מור | דלה | משרתת |
| ריצ'רד ליון | לואיס אוונס | בנה של אנה |
| ריצ'רד דרייק | מר וולי | צייר |
המשימה: אמזונס

| --- | --- |

 סוגה:  תוכנית מציאות 
 יוצרים:  שידורי קשת אבוט המאירי
 כותבים:  חי נחום
 מנחים:  גל אמיתי 
 משתתפים:  מתמודדי העונה הראשונה
 זוכים:  יהודה יצחקוב
 פרסים:  מיליון ש"ח ומגוון פרסים
 ארץ מקור:  ישראל ישראל
 שפות:  עברית
 מספר עונות:  1 
 מספר פרקים:  21 
 הפקה
 מפיק:  איתן אבוט גיא המאירי
 חברת הפקה:  אבוט המאירי
 עורכים:  איתן אבוט   גיא המאירי   רינת לנץ
 אתר צילומים:  אמזונאס 
 צלמים:  יוחאי עצמון
 אורך פרק:  60-90 דקות
 שידור
 רשת שידור:  ערוץ 2 (קשת)  קשת 12 (ש.ח.)
 תקופת שידור מקורית:  9 ביולי 2016 – 24 בספטמבר 2016
 
המשימה: אמזונס הייתה תוכנית מציאות ישראלית ששודרה בערוץ 2 בזכיינית קשת, החל מ-9 ביולי 2016 ועד 24 בספטמבר 2016. את התוכנית הנחה גל אמיתי. התוכנית בוטלה לאחר עונה אחת, עקב חוסר עמידה בציפיות. הזוכה בפרס הגדול של מיליון שקל בעונה היחידה ששודרה היה יהודה יצחקוב.
החל מה-15 ביולי 2018 הסדרה משודרת בשידורים חוזרים בערוץ קשת 12, באיכות HD.
סקירה כללית

בתוכנית משתתפים 18 אנשים המחולקים לשלוש קבוצות. לאורך התוכנית על שלוש הקבוצות לחצות לאורך הנהר את הג'ונגלים של האמזונאס במשך כ-30 ימים. הקבוצה שתגיע אחרונה למחנה הלילה תאלץ לבחור את אחד מחבריה למשימת דו-קרב ממנה אולי יודח. הקבוצה שמספר חבריה יגיע לשני חברים בלבד תיטמע בקבוצות האחרות. המשתתף שייצא ראשון מהעבר השני של הנהר יוכתר כזוכה התוכנית ויזכה במיליון ש"ח.
הפקת התוכנית כללה הערכות לוגיסטית נרחבת.
| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון | מדרוג |
| --- | --- | --- | --- | --- | --- | --- |
|  | 1 | 21 | 21 | 9 ביולי 2016 | 24 בספטמבר 2016 | 21.5% אחוזי צפייה |
סקירה כללית > רייטינג

| פרק | פרק | תאריך שידור | נתוני צפייה> אחוזי צפייה | מקור |
| --- | --- | --- | --- | --- |
| 1 | הפגישה הראשונה | 9 ביולי 2016 | 27.6% |  |
| 2 | ההזדמנות של קטי | 16 ביולי 2016 | 23.4% |  |
| 3 | שבט הסיונה סקיוה | 20 ביולי 2016 | 20.6% |  |
| 4 | המהלך של ידידיה | 23 ביולי 2016 | 22.9% |  |
| 5 | טריטוריה חדשה | 27 ביולי 2016 | 20.3% |  |
| 6 | קרב בוץ מלוכלך | 30 ביולי 2016 | 22.6% |  |
| 7 | בין שמיים וארץ | 3 באוגוסט 2016 | 22% |  |
| 8 | הרגע הדרמטי של דודו | 6 באוגוסט 2016 | 20.9% |  |
| 9 | ריי או דורון? | 10 באוגוסט 2016 | 19.5% |  |
| 10 | מערת הפיתויים | 17 באוגוסט 2016 | 20.3% |  |
| 11 | המסע הכפול | 24 באוגוסט 2016 | 21.4% |  |
| 12 | מימי נותנת הכל | 27 באוגוסט 2016 | 18.4% |  |
| 13 | אילן או בתיה? | 31 באוגוסט 2016 | 19.3% |  |
| 14 | רייקולס | 3 בספטמבר 2016 | 21.4% |  |
| 15 | העשירייה הגדולה | 7 בספטמבר 2016 | 20.2% |  |
| 16 | הקרב של יהודה | 10 בספטמבר 2016 | 21.2% |  |
| 17 | הזוג של האמזונס? | 14 בספטמבר 2016 | 20.4% |  |
| 18 | ההפתעה האכזרית | 17 בספטמבר 2016 | 21% |  |
| 19 | רגע לפני הגמר | 21 בספטמבר 2016 | 18.7% |  |
| 20 | אירוע הגמר | 24 בספטמבר 2016 | 25.6% |  |
מהלך התוכנית

9 ביולי 2016 – 24 בספטמבר 2016 (תקופת מסע: 30 ימים)
התוכנית החלה את שידורה ב-9 ביולי 2016, בה התחרו שלוש קבוצות "אנקונדה" (צהוב), "יגואר" (אדום) ו"קונדור" (כחול). מהפרק הראשון ועד הגמר עברו המשתתפים תשעה שבטים: שבט הווארנים, שבט הסיונה סקויה, שבט הצאפרוס, שבט הקיצ'ואה, שבט האינקה, שבט הטצ'ילה, שבט השואר, שבט הקופאן ושבט האצ'ואר. הקבוצה הראשונה שהתפרקה הייתה קבוצת קונדור וחברותיה הגר קרויטורו ושחר כספי ניטמעו בשתי הקבוצות הנותרות כאשר הגר עברה לאנקונדה ושחר ליגואר.
בפרק חצי הגמר, נאלצה המשתתפת לי לוי לפרוש עקב בעיות בריאותיות ולכן החליפה אותה המשתתפת בתיה שיף והעפילה לגמר שכן על פי חוקי הפורמט משתתף שיעזוב בשל בעיות בריאותיות יוחלף במודח האחרון מהתוכנית.
פרק הגמר של התוכנית שודר ב-24 בספטמבר 2016 ואליו הגיעו שישה פיינליסטים. בגמר שצולם בחלקו באמזונס ובשידור חי מהיכל קבוצת שלמה, היו ארבע משימות כאשר בתום כל משימה פרט למשימה הראשונה, הפיינליסט שנשאר אחרון מסיים את דרכו בתוכנית. המודחת הראשונה בגמר הייתה הגר קרויטורו, השנייה בתיה שיף והשלישי רותם סמדג'ה. למשימה האחרונה אליה הגיעו אביאל כהן, מיטל דה רזון ויהודה יצחקוב, על שלושת הנותרים לצאת מהג'ונגל שברשותם תשעת הטוטמים של תשעת השבטים. את שלושת הטוטמים הראשונים הם כבר אספו במהלך המשימות הקודמות ואילו את שישת הטוטמים הנוספים עליהם למצוא בג'ונגל. אל המקום השלישי העפיל אביאל כהן עם טוטם נכון אחד, אל המקום השני הגיעה מיטל דה רזון עם שלושה טוטמים נכונים, ומנצח העונה היה יהודה יצחקוב עם ארבעה טוטמים נכונים והוא זכה במיליון שקל.
מתמודדים

| המתמודדים לפי סדר הדחתם> מתמודד/ת | המתמודדים לפי סדר הדחתם> קבוצה | המתמודדים לפי סדר הדחתם> עבר/ה ל: לאחר התפרקות קבוצה | המתמודדים לפי סדר הדחתם> סיים/ה | המתמודדים לפי סדר הדחתם>  |
| --- | --- | --- | --- | --- |
| יהודה יצחקוב | יגואר |  | מקום ראשון - סיים את המסע באמזונס |  |
| מיטל דה רזון | אנקונדה |  | מקום שני |  |
| אביאל כהן | אנקונדה |  | מקום שלישי |  |
| רותם סמדג'ה  | אנקונדה |  | מקום רביעי |  |
| בתיה שיף  | יגואר |  | מקום חמישי |  |
| הגר קרויטורו  | קונדור | אנקונדה | מקום שישי |  |
| לי לוי  | יגואר |  | פרשה עקב פציעה מודחת שתים עשרה |  |
| ריי מאור  | יגואר |  | מודח אחד עשר |  |
| מימי ארנרייך  | אנקונדה |  | מודחת עשירית |  |
| שחר כספי  | קונדור | יגואר | מודחת תשיעית |  |
| רפיק ידידיה  | קונדור |  | מודח שמיני |  |
| אילן אוספליק  | קונדור |  | מודח שביעי |  |
| אודי כהן  | אנקונדה |  | מודח שישי |  |
| דודו כהן  | קונדור |  | פרש מודח חמישי |  |
| דורון מטלון (אנ')   | אנקונדה |  | מודחת רביעית |  |
| רונן אור צרפתי | יגואר |  | מודח שלישי |  |
| דניאל קלדרון  | קונדור |  | מודחת שנייה |  |
| קטי רוס  | יגואר |  | מודחת ראשונה |  |
דו-קרבים

| דו-קרבים> מס' | דו-קרבים> טריטורייה | דו-קרבים> דו-קרב | דו-קרבים> המשתתפים | דו-קרבים> מנצח (ים) | דו-קרבים> מודח (ים) |
| --- | --- | --- | --- | --- | --- |
| 1 | שבט הווארנים | ציידים | קטי רוס רונן אור צרפתי | רונן - יגואר | קטי - יגואר |
| 2 | שבט הסיונה סקויה | טקס הפיכה לשמאן | רפיק ידידיה דניאל קלדרון | ידידיה - קונדור | דניאל - קונדור |
| 3 | שבט הצאפרוס | העכביש החברתי | רונן אור צרפתי מימי ארנרייך |  מימי - אנקונדה | רונן - יגואר |
| 4 | שבט הקיצ'ואה | יאקו מאמא הנוראה | ריי מאור דורון מטלון | ריי - יגואר |  דורון - אנקונדה |
| 5 | שבט האינקה | – | דודו כהן שחר כספי | שחר - קונדור | דודו - קונדור (עזב) |
| 6 | שבט הטצ'ילה (יום מסע כפול) | חיבוק עצים | מימי ארנרייך אודי כהן |  מימי - אנקונדה |  אודי - אנקונדה |
| 7 | שבט השואר | ההדחה נקבעה על ידי קבוצות אנקונדה ויגואר | בתיה שיף אילן אוספליק אביאל כהן | בתיה - יגואר | אילן - קונדור |
| 7 | שבט השואר | ההדחה נקבעה על ידי קבוצות אנקונדה ויגואר | בתיה שיף אילן אוספליק אביאל כהן |  אביאל - אנקונדה | אילן - קונדור |
| 7 | שבט השואר | ריקוד המלחמה | רפיק ידידיה מיטל דה רזון |  מיטל - אנקונדה | ידידיה - קונדור |
| 8 | שבט הקופאן | ההדחה נקבעה במשימה קבוצתית | שחר כספי מימי ארנרייך |  מימי - אנקונדה | שחר - יגואר |
| 8 | שבט הקופאן | הצלת חיות הג'ונגל | מימי ארנרייך רותם סמדג'ה |  רותם - אנקונדה (עזרה מאביאל) |  מימי - אנקונדה (עזרה ממיטל) |
| 9 | שבט האצ'ואר (הדחה כפולה) | כתר נוצות הקונדור |  ריי מאור בתיה שיף הגר קרויטורו אביאל כהן |  אביאל - אנקונדה | ריי - יגואר |
| 9 | שבט האצ'ואר (הדחה כפולה) | כתר נוצות הקונדור |  ריי מאור בתיה שיף הגר קרויטורו אביאל כהן |  הגר - אנקונדה |   בתיה - יגואר  |
ראו גם

הישרדות (תוכנית טלוויזיה ישראלית)
הישרדות (תוכנית טלוויזיה אמריקאית)
ביאורים

↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
↑  בתיה חזרה למשחק לאחר שלי לוי נאלצה לפרוש בעקבות פציעה
הערות שוליים

↑  סמדר שילוני, מ"אמזונס" ועד "קמיצ'לי": התוכניות שבערוץ 2 ישמחו לשכוח, באתר ynet, 1 בנובמבר 2017
↑  לקראת הגמר - מאחורי הקלעים של "המשימה אמזונס" - מגזין AV, באתר מגזין AV, ‏22 בספטמבר 2016
↑  דוד ורטהיים‏, רייטינג סופ"ש: גבעת מילר, באתר וואלה, 25 בספטמבר 2016
↑  אלכסנדר כץ, השמפניות נותרו במקרר: רק 27.6% להשקת 'אמזונס', באתר ביזפורטל, 10 ביולי 2016
↑  אלכסנדר כץ, סופ"ש הכל כלול: ניסיון ההפיכה בטורקיה השתלט על השידורים, באתר ביזפורטל, 17 ביולי 2016
↑  אלכסנדר כץ, : 'אמזונס' איבדה 25% בתוך 10 ימים, באתר ביזפורטל, 21 ביולי 2016
↑  אלכסנדר כץ, המשימה - לעלות: 'אמזונס' מתאוששת ביחס לשפל ברביעי, באתר ביזפורטל, 24 ביולי 2016
↑  משה בנימין, עומדים במשימה? 'אמזונס' עם שיא רייטינג שלילי לעונה, באתר ביזפורטל, 28 ביולי 2016
↑  יוצאים מהבוץ: 'אמזונס' משפרת נתונים - עם 22.6%, באתר bizportal
↑  לא דובים ולא יער: 'אמזונס' לא ממריאה - עם 22% בלבד, באתר bizportal
↑  "אמזונס" של קשת ממשיכה לדשדש ברייטינג, באתר וואלה
↑  שיא שלילי לאמזונס: צונחת ל-19.5% למרות דלדול הפרסומות, באתר bizportal
↑  הספורט "הורג" את 'אמזונס': 9% לב"ש בצ'מפיונס, באתר bizportal
↑  מתחזקת - ועדיין במצב קשה: רק 21.4% לריאליטי 'אמזונס', באתר bizportal
↑  שיא שלילי ל'אמזונס': רק 18.4% לתוכנית - מול ליגת העל, באתר bizportal
↑  1.5 מיליון ש' לפרק, והצופים לא באים: רק 19.3% ל'אמזונס', באתר bizportal
↑  אמזונס' ו'גב האומה' התחזקו, באתר bizportal
↑  משימה בלתי אפשרית: 'אמזונס' עם 20.2%, גב האומה מתחזקת, באתר bizportal
↑  רייטינג סופ"ש: המשימה: עלייה, באתר וואלה
↑  למרות שחופשת הקיץ הסתיימה: 'אמזונס' מתקשה להתרומם, באתר bizportal
↑  שבוע לגמר: רק 21% לאמזונס, וכמה הפועל באר שבע קיבלה?, באתר bizportal
↑  כמעט שיא (שלילי): רק 18.7% לחצי גמר 'אמזונס', באתר bizportal
↑  אחרי עונה חלשה ונטולת עניין: רק 25.6% לגמר 'אמזונס', באתר bizportal